Moterų šachmatų olimpiada

Moterų šachmatų olimpiada – tarptautinės komandinės moterų  šachmatų varžybos, vykstančios FIDE narių valstybėse, ar teritorijose.

Moterų  šachmatų olimpiados, kurias organizuoja FIDE, vyksta nuo 1957 m.
Olimpiadoje dalyvauja nacionalinės šalių moterų  šachmatų komandos, kurios kovoja dėl aukso, sidabro ir bronzos medalių. Pagrindinis prizas – Veros Menčik Taurė, kuri yra pereinama: laimėjusioji komanda gali ją pas save laikyti tik iki sekančios olimpiados, o po to ji perduodama komandai sekančios olimpiados nugalėtojai.

Moterų šachmatų olimpiados

Istorija 
Iš pradžių mačai vykdavo prie dviejų lentų. Komandos sudėtis – 2 pagrindinės žaidėjos ir viena atsarginė. Nuo 1976 m. – mačai žaidžiami prie trijų lentų – 3 pagrindinės žaidėjos ir viena atsarginė. Nuo 2008 metų mačai žaidžiami prie keturių lentų – 4 pagrindinės ir viena atsarginė žaidėjos. Žaidėjos turi būti registruotos FIDE, kaip komandiruojančiosios federacijos narės. 1963–1972 moterų šachmatų olimpiados vykdavo kas 3 metai, nuo 1972 – kas 2 metai. Nuo 1976 metų moterų olimpiados vyksta kartu su  vyrų olimpiadomis – vienoje vietoje ir tuo pačiu laiku. Varžybose komanda žaidžia prieš kitą komandą. Iki 1976 m. varžybos prasidėdavo pogrupiuose, o po to komandos buvo atrenkamos į grupes – tik į finalinę grupę patekusios komandos kovodavo dėl komandinių prizinių vietų. Augant komandų skaičiui nuo 1976 varžyboms vykdyti pradėta naudoti Šveicariškoji sistema.

Šachmatų olimpiadų augimas 
Šachmatų olimpiadose dalyvauja beveik visos stipriausios pasaulio šachmatininkės, tame tarpe, buvusios ir dabartinės pasaulio čempionės. Moterų  šachmatų olimpiados populiarėja: 1957 m. olimpiadoje dalyvavo 21 komanda, 1974 – 26 komandos , 1980 – 42, 1986 – 49, 1992 – 62, 2002 – 91, 2012 - 127, 2016 -134, o 2018 - 151 komandos.

Moterų šachmatų olimpiadų prizininkės 
Daugiausia pirmųjų vietų yra iškovojusi Sovietų Sąjunga – devynerias. Po 2018 m. olimpiados 6-ias olimpiadas buvo laimėjusi Kinija, 4-ias - Gruzija, tris - Rusija, dvi Vengrija, po vieną - Rumunija, JAV, Izraelis ir Ukraina. 

Prizininkės taip pat iškovoja teisę žaisti sekančiame  pasaulio moterų komandiniame šachmatų čempionate.

Lentelė 1. Šachmatų olimpiadų vykdymo vieta ir komandos prizininkės bei pasiekti rezultatai.

* 1976 m. Sovietų Sąjunga, ir kitos komunistinės šalys dėl politinių priežasčių nedalyvavo olimpiadoje.

Lietuva moterų šachmatų olimpiadose 
Lietuvos moterų komanda moterų šachmatų olimpiadoje debiutavo 1992 m.  Maniloje. Lietuvos komaną sudarė: Kamilė Baginskaitė – 1-oji lenta, Renata Turauskienė – 2-oji lenta, Rita Dambravaitė – trečioji lenta ir Asta Dambravaitė – atsarginė. Pirmasis startas buvo sėkmingas: komanda pirmojo rato mače nugalėjo Italiją 3:0. Galutinėje įskaitoje Lietuva tarp 62 komandų užėmė 16 vietą. Individualiai geriausiai pasirodė Kamilė Baginskaitė 9½ taško iš 13 galimų. Sėkmingai pasirodė ir atsargine registruota Asta Dambravaitė – 6½ taško iš 10 galimų. 
 Sužaidus keturiolikoje olimpiadų aukščiausia Lietuvos moterų rinktinės užimta vieta - 12-oji. (2016 m.) Iki 2018 m.(imtinai)  Viktorija Čmilytė prie 1-os lentos yra iškovojusi du aukso medalius (2000 ir 2004 m.), o Deimantė Daulytė - vieną bronzos medalį prie antros lentos (2016 m.).

Komandos rezultatai 
Lentelė 2. Lietuvos komanda šachmatų olimpiadose.

Komanda prieš komandą 
Lentelė 3. Lietuvos komandos atskirų susitikimų rezultatai prieš varžovių komandas.

Lietuvos šachmatininkių asmeninis indėlis 
Lentelė 4. Individualūs pasirodymai.

Šaltiniai

Nuorodos 
 FIDE žinynas: Šachmatų olimpiadų pravedimo tvarka
 Moterų šachmatų olimpiadų suvestinė

Šachmatų olimpiados
Olimp